**LĪGUMS PAR IZMITINĀŠANAS PAKALPOJUMIEM**

Rīgā

# Nr. \_\_\_\_\_\_\_

Skatīt parakstīšanas datumu laika zīmogā

**Latvijas Investīciju un attīstības aģentūra** (turpmāk – LIAA), reģistrācijas numurs 90001739473, adrese: Pērses ielā 2, Rīga, LV-1442, tās direktora Kaspara Rožkalna personā, no vienas puses, un

**\_\_\_\_\_\_\_\_** (turpmāk – Izmitinātājs), reģistrācijas numurs [\_\_\_\_\_\_\_\_\_\_](https://company.lursoft.lv/lv/mogotel/40103376919), juridiskā adrese: \_\_\_\_\_\_\_\_\_\_\_\_\_\_\_ iela \_\_\_\_, LV - \_\_\_\_, ko pārstāv \_\_\_\_\_\_\_\_\_\_\_\_\_ no otras puses, abi kopā turpmāk – Puses un atsevišķi - Puse,

* pamatojoties uz Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) 55.4 - 55.14 punktu;
* pamatojoties uz Veselības inspekcijas 202\_.gada \_\_\_.\_\_\_\_\_ Izmitinātājam izsniegto atzinumu Nr. \_\_\_\_\_\_\_\_\_ par Izmitinātāja mītnes \_\_\_\_\_\_\_\_\_\_\_\_\_ atbilstību epidemioloģiskajām drošības prasībām (turpmāk – Atzinums);

Puses noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. Izmitinātājs sniedz un LIAA apmaksā Izmitinātājam šādus izmitināšanas pakalpojumus (turpmāk – Pakalpojums):
      1. personas izmitināšanu Izmitinātāja telpās (numurā) un ēdināšanas pakalpojumus Līguma 1.3.1. – 1.3.3.apakšpunktā noteiktajām personu grupām;
      2. personas izmitināšanu Izmitinātāja telpās un ēdināšanas pakalpojumus Līguma 1.3.4.apakšpunktā noteiktajai personu grupai.
   2. Pakalpojuma sniegšanas vieta - \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. Izmitinātājs nodrošina Pakalpojumu šādām personu (turpmāk – Izmitināmā persona vai Izmitinātā persona) grupām:
      1. 1.grupa: personas, kurām apstiprināta Covid-19 infekcija ar vieglu vai bezsimptomu slimības gaitu un kurām nav nepieciešama ārstēšanās stacionārā, bet kurām nav iespējas ievērot izolāciju savā dzīvesvietā, nepakļaujot inficēšanās riskam citus mājsaimniecības locekļus;
      2. 2.grupa: personas, kurām apstiprināta Covid-19 infekcija, pēc ārstēšanās stacionārā, ja ārstniecības iestāde nav pieņēmusi lēmumu par izolācijas pārtraukšanu, kurām nav iespējas ievērot izolāciju savā dzīvesvietā, nepakļaujot inficēšanās riskam citus mājsaimniecības locekļus;
      3. 3.grupa: personas, kuras noteiktas par kontaktpersonām un kurām nav iespējas ievērot izolāciju savā dzīvesvietā, nepakļaujot inficēšanās riskam citus mājsaimniecības locekļus;
      4. 4.grupa: no ieslodzījuma vietas atbrīvotas personas, kurām apstiprināta Covid-19 infekcija vai kuras noteiktas par kontaktpersonām, ja tām nav dzīvesvietas, bet jāturpina izolācija vai mājas karantīna.
   4. Pakalpojuma sniegšanas periods - 14 dienas, skaitot no dienas, kad Izmitināmajai personai ir piešķirts viens no Līguma 1.3.1. - 1.3.4. apakšpunktā minētajiem statusiem. Pamatojoties uz medicīnisko izziņu, kuru izsniegusi ārstniecības persona (ģimenes ārsts) vai izdruku no E-veselības portāla ar pagarinājuma nepieciešamības pamatojumu, kas apliecina Covid-19 pozitīvas personas statusu vai pozitīvu Covid-19 testa rezultātu, šajā punktā noteikto periodu var pagarināt vienu reizi vēl par 14 dienām, ja:
      1. Izmitināmās personas veselības stāvokļa dēļ vai Izmitinātās personas, kas ir atzīta par kontaktpersonu, saslimšanas dēļ ir nepieciešams uzturēšanās pagarinājums;
      2. Izmitinātās personas, kas ir noteikta par kontaktpersonu, mājsaimniecībā ir Covid-19 pozitīva persona, kurai joprojām ir saslimšanas simptomi, kas liedz Izmitinātajai personai atgriezties dzīvesvietā pēc 14 dienām;
      3. ja medicīniskajā izziņā, kuru izsniegusi ārstniecības persona (ģimenes ārsts), vai izdrukā no E-veselības portāla ir norādīts cits pamatojums pagarinājuma nepieciešamībai.
   5. Ja Līguma 1.3.1 - 1.3.3. apakšpunktā noteiktās personu grupas Izmitināmā persona ir nepilngadīga, Pakalpojums tiek nodrošināts arī vienai pilngadīgai pavadošajai personai uz termiņu, kādā nepilngadīgā persona uzturas Izmitinātāja telpās.
   6. Neierobežojot Līguma 1.4.punktā noteikto, Līguma 1.3.1. un 1.3.2.apakšpunktā noteiktās personu grupas nepieciešamības gadījumā var saņemt Pakalpojumu no dienas, kad Izmitināmā persona ir saņēmusi pozitīvu Covid-19 testa rezultātu un ir uzrādījusi to Izmitinātājam. Ārstniecības personas (ģimenes ārsta) medicīniskā izziņa vai izdruka no E-veselības portāla, kas apliecina Izmitināmās personas statusu Līguma 1.3.1. vai 1.3.2.apakšpunktā noteiktajam, Izmitinātajai personai ir jāsaņem un jāiesniedz Izmitinātājam ne vēlāk kā 5 dienu laikā no Pakalpojuma saņemšanas sākuma dienas. Ja ģimenes ārsta izziņa vai E-veselības portāla izdruka nav iesniegta, Izmitinātajai personai ir pienākums ne vēlāk kā pēc 5 naktīm atstāt Izmitinātāja telpas.
2. **IZMITINĀTĀJA TIESĪBAS UN PIENĀKUMI**
   1. Izmitinātājam ir tiesības:
      1. saņemt no LIAA Pakalpojuma nodrošināšanai nepieciešamo informāciju;
      2. saņemt Pakalpojuma apmaksu saskaņā ar Līguma 4. punkta noteikumiem;
   2. Izmitinātājam ir pienākums:
      1. nodrošināt Pakalpojuma sniegšanu Izmitinātajai personai pienācīgā kvalitātē, ievērojot Līguma noteikumus un Atzinumā noteiktās epidemioloģiskās drošības prasības attiecībā uz Pakalpojumu;
      2. nekavējoties par saviem līdzekļiem novērst jebkādu trūkumu attiecībā uz Pakalpojuma kvalitāti vai tā Līgumā paredzēto apjomu;
      3. nekavējoties informēt LIAA par neparedzētiem apstākļiem, kas radušies pēc Līguma noslēgšanas no Izmitinātāja neatkarīgu apstākļu dēļ un kuru dēļ var tikt traucēta Pakalpojuma sniegšana Izmitinātajām personām. Tādā gadījumā Puses vienojas par tālāku Līguma izpildes kārtību vai Līguma pirmstermiņa izbeigšanu.
   3. Izmitinātāja pienākumi Pakalpojuma sniegšanas periodā:
      1. nodrošināt atsevišķu finanšu plūsmas uzskaiti par Izmitinātajām personām, kuras izmanto Pakalpojumu;
      2. pārliecināties par Izmitināmās personas, kura ierodas Pakalpojuma sniegšanas vietā Pakalpojuma saņemšanai, atbilstību Līguma 2.3.3.4.apakšpunktā noteiktajām prasībām;
      3. pieprasīt Izmitināmajai personai iesniegt Izmitinātājam šādu informāciju pirms Pakalpojuma sniegšanas:
         1. vārds, uzvārds;
         2. personas kods (identifikācijas numurs) vai dzimšanas datums, ja Izmitināmajai personai nav piešķirts personas kods (identifikācijas numurs);
         3. deklarētā dzīvesvietas adrese, izņemot Līguma 1.3.4.apakšpunktā minētajai personu grupai;
         4. pamatojums Pakalpojuma saņemšanai:
            1. medicīniskā izziņa vai izdruka no E-veselības portāla Līguma 1.3.3. – 1.3.4.apakšpunktā noteiktajām personām;
            2. medicīniskā izziņa vai izdruka no E-veselības portāla, kas apliecina Covid-19 pozitīvas personas statusu vai pozitīvu Covid-19 testa rezultātu, Līguma 1.3.1. un 1.3.2.apakšpunktā noteiktajām personām;
            3. pozitīvs Covid-19 testa rezultāts Līguma 1.3.1. un 1.3.2.apakšpunktā minētajām personām, ja tās saņem Pakalpojumu saskaņā ar Līguma 1.6.punktā noteikto, un 5 dienu laikā no Pakalpojuma saņemšanas sākuma dienas iesniegta ārsta izziņa, kas apliecina personas nepieciešamību izolēties, vai E-veselības portāla izdruka, kurā ieraksts par pozitīvu Covid-19 testu izdarīts ne ātrāk kā uzrādītā testa veikšanas datums;
            4. personas apliecinājums, ka tā neatbilst nebūtiska ieceļotāja no trešajām valstīm bez testa vai ar pozitīvu testu statusam saskaņā ar MK noteikumu Nr.360 56.42.2.apakšpunktu.
         5. paredzamais Pakalpojuma periods.
      4. informēt Izmitināmās personas par tās personas datu apstrādes mērķi, pamatojumu, apjomu un subjektiem, kuriem tiks nodoti Personas dati, tai reģistrējoties Pakalpojuma sniegšanas vietā;
      5. nodrošināt, ka Pakalpojuma sniegšanas vietā (telpās vai telpu grupās, kuras speciāli nodalītas Pakalpojuma sniegšanai) netiek sniegts Pakalpojums personām, kas nav minētas Līguma 1.3.punktā;
      6. iepazīstināt Izmitināmās personas ar Pakalpojuma sniegšanas vietā esošajiem iekšējās kārtības noteikumiem un noteiktajām epidemioloģiskajām drošības prasībām;
      7. nodrošināt šādas epidemioloģiskās drošības prasības:
         1. nodrošināt, ka Pakalpojums Izmitinātajai personai tiek sniegts bezkontakta veidā;
         2. nodrošināt, ka saziņa starp Izmitināto personu un Izmitinātāja personālu notiek tikai attālināti;
         3. veikt pilnu telpas (numura) dezinfekcijas procesu pēc Izmitinātās personas uzturēšanās laika (14 dienas) vai neplānotas uzturēšanās (piemēram, pasliktinoties veselības stāvoklim) perioda beigām;
         4. neizmantot numuru, kurā ir uzturējusies Izmitinātā persona, citu personu izmitināšanai 48 (četrdesmit astoņas) stundas no brīža, kad Izmitinātā persona ir izrakstījusies no Pakalpojuma saņemšanas telpām vai pārvietota uz citu numuru;
         5. nodrošināt, Pakalpojuma sniegšanas vietas dezinfekciju pēc Izmitinātās personas izrakstīšanās;
         6. nodrošināt, ka Pakalpojuma sniegšanas vietā ir pieejams tālrunis, lai Izmitinātās personas medicīniskā uzraudzība varētu tiktu veikta attālināti,
         7. Izmitinātās personas veselības stāvokļa pasliktināšanās gadījumā izsaukt neatliekamo medicīnisko palīdzību un veikt citas nepieciešamās darbības, ievērojot ārstniecības iestāžu vai personu norādījumus;
         8. nodrošināt telpu Covid-19 testu veikšanai, ja to ir pieprasījis Slimību profilakses un kontroles centrs;
         9. nodrošināt Izmitinātajai personai iespēju doties uz Covid-19 testu paraugu ņemšanas punktu, ja to ir nozīmējusi ārstniecības persona vai ģimenes ārsts;
         10. nodrošināt Izmitinātajai personai iespēju saņemt iegādātās zāles, kuras nozīmējusi ārstniecības persona simptomātiskai ārstēšanai;
         11. nodrošināt, ka Līguma 1.3.4.apakšpunktā noteiktās personu grupas Izmitinātās personas ar Izmitinātāja darbinieku palīdzību internetā vai pa telefonu pasūta ģimenes ārsta izrakstītos un nepieciešamos medikamentus ar piegādi Izmitinātājam;
         12. nodrošināt, ka sociālā dienesta garantijas vēstule par to, ka sociālais dienests apņemas atmaksāt aptiekas izrakstīto rēķinu par Līguma 1.3.4.apakšpunktā noteiktajai personu grupai nepieciešamajiem medikamentiem un medikamentu piegādi, ja medikamenti ir nepieciešami, kurā ir norādīts Līguma 1.3.4.apakšpunktā noteiktās personu grupas Izmitinātās personas vārds, uzvārds un personas kods, tiek izsniegta aptiekas pilnvarotajai personai medikamentu piegādes brīdī. Ja Līguma 1.3.4.apakšpunktā noteiktās personu grupas Izmitinātajai personai ir nepieciešama atkārtota medikamentu iegāde un piegāde, Izmitinātājs nodrošina, ka pasūtījums tiek veikts tajā aptiekā, kurā Izmitinātājs iesniedza minēto sociālā dienesta garantijas vēstuli.
         13. nodrošināt, ka Izmitinātāja personāls regulāri kontrolē savu veselības stāvokli. Parādoties pirmajām saslimšanas pazīmēm, personālam tiek noteikta testēšana. Pēc fakta konstatācijas, ka Pakalpojuma sniegšanas vietā ir konstatēta Covid-19 saslimšanas gadījums, Izmitinātājs par to nekavējoties informē Slimību profilakses un kontroles centru un LIAA, nosūtot e-pastu uz Līguma 3.2.punktā minēto LIAA e-pasta adresi, un atkarībā no apstākļiem veic turpmāk minēto:
             1. turpina Pakalpojuma sniegšanu, nodrošinot veselā personāla pastiprinātu medicīnisko kontroli;
             2. pārvieto Izmitinātās personas uz tuvāko Pakalpojuma sniegšanas vietu, ko nodrošina cits izmitinātājs, un slēdz Pakalpojuma sniegšanas vietu.
         14. ievērot citas normatīvajos aktos un kompetento iestāžu izdotajos tiesību aktos noteiktās prasības, kas tieši attiecas uz Izmitinātāja sniegto Pakalpojumu;
      8. LIAA uzraudzības un kontroles funkciju nodrošināšanai sniegt LIAA informāciju par personām, kuras saņēmušas izmitināšanas pakalpojumu Līguma darbības laikā, un pamatojumu (E-veselības portāla paziņojumu vai izrakstu no stacionārā/ambulatorā pacienta medicīniskās kartes, U-27 formu vai pozitīvu Covid-19 testu) izmitināšanas pakalpojuma sniegšanai šīm personām.
   4. Izmitinātāja pārstāvis ir \_\_\_\_\_\_\_\_\_ e-pasts: \_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_, kura pienākums ir sniegt LIAA Līguma izpildei nepieciešamo informāciju un koordinēt Līguma izpildes gaitu.
3. **LIAA TIESĪBAS UN PIENĀKUMI**
   1. LIAA:
      1. apmaksā Pakalpojumu atbilstoši Līguma 4. punkta noteikumiem;
      2. laikus informē Izmitinātāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
      3. savlaicīgi sniedz Izmitinātājam nepieciešamo informāciju Līguma izpildei;
      4. nodrošina Līguma 3.2.punktā minētā LIAA pārstāvja pieejamību Līguma izpildes koordinēšanai;
      5. ir tiesīgs dot Izmitinātājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi;
      6. ir tiesīga, veicot Līguma 4.7.punktā paredzēto informācijas pārbaudi, pieprasīt no Izmitinātāja norēķinu kontu maksājumu uzdevumu izdrukas vai citus maksājumu veikšanas apliecinošo dokumentu kopijas, kā arī Izmitinātās personas statusu pamatojošos dokumentus (E-veselības portāla paziņojumu vai izrakstu no stacionārā/ambulatorā pacienta medicīniskās kartes, U-27 formu vai pozitīvu Covid-19 testu);
      7. ir tiesīgs saņemt no Izmitinātāja informāciju un paskaidrojumus par Līguma izpildes gaitu un citiem ar Līguma izpildi saistītiem jautājumiem.
   2. LIAA pārstāvis ir\_\_\_\_\_\_\_\_\_ (tālrunis: \_\_\_\_\_\_\_\_\_\_\_\_\_\_ e-pasts: \_\_\_\_\_\_\_\_@liaa.gov.lv), kura pienākumos ietilpst savlaicīga informācijas apmaiņa un Līguma izpildes koordinēšana.
4. **PAKALPOJUMA APMAKSAS KĀRTĪBA**
   1. Par Līguma 1.1.1.apakšpunktā minēto Pakalpojumu LIAA apmaksā Izmitinātājam 80% no sniegtā Pakalpojuma cenas par vienas Izmitinātās personas izmitināšanu un ēdināšanu diennaktī, bet ne vairāk kā 35 eiro par izmitināšanu un 10 eiro par ēdināšanu.
   2. Ja Līguma 1.1.1.apakšpunktā minētais Pakalpojums tiek sniegts nepilngadīgām personām, tad Līguma 4.1.punktā minētās izmaksas (80% no sniegtā Pakalpojuma cenas par vienas Izmitinātās personas izmitināšanu un ēdināšanu diennaktī, bet ne vairāk kā 35 eiro par izmitināšanu un 10 eiro par ēdināšanu) var tikt apmaksātas arī vienai nepilngadīgo personu pavadošajai pilngadīgai personai.
   3. Par Līguma 1.1.2.apakšpunktā minēto Pakalpojumu LIAA apmaksā Izmitinātājam 100% no sniegtā Pakalpojuma cenas par vienas Izmitinātās personas izmitināšanu un ēdināšanu diennaktī, bet ne vairāk kā 35 eiro par izmitināšanu un 10 eiro par ēdināšanu.
   4. Līguma 4.1., 4.2. un 4.3.punktā minētajās summās ir iekļauti normatīvajos aktos noteiktie piemērojamie nodokļi un nodevas.
   5. Izmitinātājs līdz katras nedēļas piektdienai iesniedz LIAA rēķinu par iepriekšējā nedēļā (no pirmdienas līdz svētdienai) sniegto Pakalpojumu, kurā norāda informāciju par konkrētajā nedēļā apkalpotajām atbalstu saņemošajām personām, norādot personas vārdu, uzvārdu, personas kodu, tiesisko pamatu atbalsta saņemšanai un tūristu mītnē pavadīto nakšu skaitu.
   6. Papildus Līgumā minētājam rēķinam, Izmitinātājs iesniedz informāciju par Izmitinātajām personām atbilstoši Līguma pielikumā noteiktajam saturam.
   7. LIAA 10 darbadienu laikā pēc Līguma 4.5. un 4.6.punktā minēto dokumentu saņemšanas veic to pārbaudi un:
      1. ja netiek konstatētas neatbilstības, veic rēķina apmaksu;
      2. ja Izmitinātājs nav izpildījis Līguma noteikumus un tā rezultātā tiek konstatētas neatbilstības un pastāv pamatotas šaubas par pamatojumu Pakalpojuma sniegšanai Izmitinātajai personai, pieprasa Slimību profilakses un kontroles centram vai citām kompetentām iestādēm sniegt papildu informāciju par Līguma 4.6.punkta kārtībā iesniegto informāciju.
   8. Piecu darbadienu laikā pēc Līguma 4.7.2.apakšpunktā noteiktās papildu informācijas saņemšanas LIAA:
      1. veic rēķina apmaksu, ja konstatētā neatbilstība vai šaubas ir novērstas;
      2. samazina apmaksājamā rēķinā norādīto summu par nenovērsto neatbilstību apjomu vai neapmaksā rēķinu, ja nenovērstās neatbilstības ietver visu rēķinā norādīto Pakalpojuma apjomu.
   9. Iestājoties Līguma 4.8.2.apakšpunktā minētajam gadījumam, LIAA informē Izmitinātāju par pamatojumu rēķinā norādītās apmaksājamās summas samazinājumam vai apmaksas neveikšanai.
   10. LIAA veic Pakalpojuma apmaksu, pārskaitot finanšu līdzekļus uz šādu kredītiestādes norēķinu kontu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   11. Līgumā noteiktie LIAA maksājumi tiek uzskatīti par izpildītiem dienā, kad LIAA ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
5. **NEPĀRVARAMĀ VARA UN PUŠU ATBILDĪBA**
   1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi, kuru darbība sākusies pēc Līguma spēkā stāšanās un kurus iepriekš nevarēja ne paredzēt, ne novērst. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
   2. Puse, kurai iestājas Līguma 5.1.punktā minētie apstākļi, par šādu apstākļu iestāšanos nekavējoties, bet ne vēlāk kā 5 (piecu) darba dienu laikā rakstveidā paziņo otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības, neapdraudot Pakalpojuma sniegšanu Līgumā noteiktajā termiņā, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.
   4. Nepārvaramas varas apstākļi netiek ņemti vērā, ja Puses par to neinformēja viena otru Līguma 5.2.punktā minētajā termiņā, vai nepārvaramas varas apstākļi ir tikai apgrūtinājuši Līguma izpildi (nevis padarījuši to neiespējamu).
   5. Par Līgumā noteiktā Pakalpojuma apmaksas nokavējumu LIAA maksā Izmitinātājam līgumsodu 0,5% (nulle komats pieci procenti) apmērā no nokavējuma summas par katru nokavējuma dienu, bet ne vairāk kā 10% (desmit procenti) no nokavējuma summas.
   6. Ja Izmitinātājs pārkāpj kādu no Līguma 2.2. vai 2.3.punkta prasībām, Izmitinātājs maksā LIAA līgumsodu 50 eiro apmērā par katru konstatēto pārkāpumu.
   7. Izmitinātājs atbild par Pakalpojuma kvalitāti atbilstoši Līguma noteikumiem un sedz tiešos zaudējumus, kuri radušies LIAA vai trešajām personām Izmitinātāja darbības vai bezdarbības dēļ.
   8. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem.
   9. Līguma noteikumi ir apspriežami un izpildāmi saskaņā ar Latvijas Republikas normatīvajiem aktiem.
6. **LĪGUMA TERMIŅŠ**
   1. Līgums stājas spēkā ar tā parakstīšanas brīdī un ir spēkā līdz 2021.gada 31.maijam. Pušu finanšu saistības, kas izriet no Pakalpojuma nodrošināšanas periodā līdz 2021.gada 31.maijam, ir spēkā līdz to pilnīgai izpildei.
   2. Puses var izbeigt Līgumu pirms termiņa:
      1. saskaņā ar spēkā esošajiem normatīvajiem aktiem vai kompetentu iestāžu izdotiem tiesību aktiem;
      2. Līgumā noteiktajos gadījumos;
      3. saskaņā ar Pušu vienošanos.
   3. LIAA var vienpusēji izbeigt Līgumu, par to nekavējoties rakstveidā informējot Izmitinātāju, ja:
      1. Izmitinātājs ir būtiski pārkāpis Līgumu:
         1. ja kompetentā iestāde ir konstatējusi Pakalpojuma sniegšanas vietā epidemioloģiskās drošības prasību pārkāpumus, kuru dēļ Pakalpojuma sniegšanas turpināšana var apdraudēt Izmitināto personu veselību vai dzīvību;
         2. ja iestājas Līguma 5.6.punktā minētais gadījums;
      2. Izmitinātājs Līguma noslēgšanas vai Līguma izpildes laikā veicis prettiesisku darbību;
      3. ir izlietots viss atbalsta pasākumam piešķirtais finansējums Līguma 1.3.punktā minētajām personām.
   4. Izmitinātājs var vienpusēji pārtraukt Līgumu, ja tam nav iespējams nodrošināt Pakalpojumu atbilstoši Līguma noteikumiem, par to rakstveidā informējot LIAA ne mazāk kā 10 (desmit) dienas iepriekš.
   5. Līguma 6.2.1.apakšpunktā un 6.3.punktā paredzētajos gadījumos Līgums uzskatāms par izbeigtu ar brīdi, kad paziņojums ir nosūtīts Izmitinātājam.
   6. Līguma 6.3.1. un 6.3.2.apakšpunktā minētajā gadījumā tiesību pirms termiņa izbeigt Līgumu var izlietot, ja otra Puse ir tikusi brīdināta par iespējamo Līguma izbeigšanu un nav novērsusi Līguma izbeigšanas pamatu, izņemot gadījumus, kad Līguma izbeigšana ir tieši paredzēta Puses saistības neizpildes gadījumā.
7. **STRĪDU IZŠĶIRŠANAS KĀRTĪBA**
   1. Visus jautājumus un strīdus, kas rodas starp Pusēm Līguma darbības laikā, Puses risina pārrunu ceļā.
   2. Ja vienošanās netiek panākta 30 (trīsdesmit) kalendāra dienu laikā, strīdi tiek risināti normatīvajos aktos paredzētajā kārtībā.
8. **PERSONAS DATU APSTRĀDE**
   1. LIAA un Izmitinātājs ir Izmitināmo un Izmitināto personu datu pārziņi Vispārīgās datu aizsardzības regulas[[1]](#footnote-1) 4.panta 7.punkta izpratnē, kuri veic personas datu apstrādi saskaņā ar normatīvo aktu prasībām un Pušu privātuma politiku.
   2. Neskarot Līguma 8.1.punkta noteikumu, Puses apliecina, ka Līgumā norādītos un Pakalpojuma ietvaros apstrādātos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā un uz Līguma darbības termiņu).
   3. Puses apņemas nodrošināt saskaņā ar spēkā esošajiem tiesību aktiem atbilstošu aizsardzības līmeni personas datiem.
   4. Puses drīkst nodot Izmitināto personu datus tikai tiesību aktos noteiktajos gadījumos.
   5. Puses ir atbildīgas par personas datu aizsardzības un apstrādes noteikumu ievērošanu. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
   6. Izmitinātājs, sniedzot Pakalpojumu, ir atbildīgs par trešo personu datu ievākšanu, viņu piekrišanas saņemšanu un trešo personu datu izmantošanu atbilstošajā apjomā, termiņā un vietā.
   7. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, Izmitinātājs īsteno atbilstīgus tehniskus un organizatoriskus pasākumus, lai nodrošinātu atbilstošu drošības līmeni. Personas datu obligāto tehnisko aizsardzību Izmitinātājs īsteno ar fiziskiem un loģiskiem aizsardzības līdzekļiem, nodrošinot:
      1. aizsardzību pret fiziskās iedarbības radītu personas datu apdraudējumu;
      2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
   8. Apstrādājot personas datus, Izmitinātājs nodrošina:
      1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
      2. to, ka informācijas nesējus, kuros ir personas dati, apstrādā tām pilnvarotas personas;
      3. to, ka personas datu apstrādē izmantotos resursu pārvieto tam pilnvarotas personas.
   9. Izmitinātājs apliecina, ka:
      1. nevāks, neizmantos un neizpaudīs personas datus, ja vien to neparedz normatīvie akti vai tas nav nepieciešams normatīvajos aktos paredzētu tiesību, interešu aizsardzībai;
      2. apstrādās personas datus atbilstoši no Līguma izrietošajam personas datu apstrādes mērķim;
      3. veicot datu apstrādi, nodrošinās atbilstīgus tehniskus un organizatoriskus pasākumus, lai nodrošinātu datu aizsardzību;
      4. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
      5. nodrošinās datu nepieejamību trešajām personām un nekavējoši informēs LIAA par gadījumiem, kad nepilnvarotām vai trešajām personām radās pieeja personas datiem;
      6. nodrošinās, ka jebkura fiziska persona, kas darbojas Izmitinātāja pakļautībā un kam ir piekļuve personas datiem, tos neapstrādās bez LIAA norādījumiem;
      7. dzēsīs Līguma ietvaros ievāktos personu datus, tiklīdz būs zudis to apstrādes tiesiskais pamatojums.
9. **INFORMĀCIJAS APMAIŅA**
   1. Jebkura saistošas informācijas apmaiņa sakarā ar Līgumu ir veicama rakstiski tikai uz Līgumā norādītajām adresēm, Līguma 2.4.punktā un 3.2. punktā norādītājām e-pasta adresēm vai uz [pasts@liaa.gov.lv](mailto:pasts@liaa.gov.lv), ievērojot Dokumenta juridiskā spēka likuma un Elektronisko dokumentu likuma prasības attiecībā uz dokumenta juridisko spēku.
   2. Līguma 4.nodaļā noteiktā informācijas apmaiņa tiek veikta elektroniski uz šādām Pušu e-pasta adresēm:
      1. LIAA e-pasta adrese: pasts@liaa.gov.lv;
      2. Izmitinātāja e-pasta adrese: [\_\_\_\_\_\_\_\_\_\_\_\_\_\_\_\_\_](mailto:Manager.elefant@rixwell.com).
   3. Paziņojumi, kas nosūtīti no Līguma 9.2.punktā minētajām e-pasta adresēm, ir saistoši Pusēm bez paraksta.
   4. Informācija, kas nosūtīta Pusei, izmantojot elektronisko pastu, uzskatāma par saņemtu otrajā darba dienā pēc tā nosūtīšanas neatkarīgi no tā, vai paziņojums par informācijas saņemšanu ir nosūtīts informācijas nosūtītājam.
   5. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā divu darbadienu laikā attiecīgā informācija tiek nosūtīta Līguma 9.1. vai 9.2.punktā norādītājā kārtībā.
10. **CITI NOTEIKUMI**
    1. Jebkādi Līgumā neatrunāti jautājumi tiek risināti, vadoties pēc spēkā esošajiem normatīvajiem aktiem.
    2. Neviena no Pusēm bez saskaņošanas ar otru Pusi nedrīkst nodot trešajai personai Līgumā noteiktās saistības.
    3. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu.
    4. Ja kādai no Pusēm tiek mainīta juridiskā adrese vai citi rekvizīti, tad tā ne vēlāk kā 3 (trīs) darba dienu laikā no šādu izmaiņu veikšanas dienas rakstveidā paziņo par to otrai Pusei.
    5. Ja šajā Līgumā nav paredzēta cita kārtība, visiem paziņojumiem, ko Puses nosūta viena otrai saskaņā ar šo Līgumu, ir jābūt vai nu nosūtītiem uz Līgumā minētajām e-pasta adresēm, vai arī noformētiem rakstveidā un nodotiem pret apliecinājumu par saņemšanu vai nosūtītiem ierakstītā vēstulē ar paziņojumu par saņemšanu. Paziņojums tiek uzskatīts par saņemtu dienā, kad paziņojums ir nodots pret apliecinājumu par saņemšanu vai ierakstītas vēstules (ar paziņojumu par saņemšanu) saņemšanas dienā.
    6. Ja viens vai vairāki Līguma noteikumi jebkādā veidā kļūs par spēkā neesošiem, pretlikumīgiem – t.i., zaudēs saistošo spēku, tas nekādā veidā neierobežos un neietekmēs pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
    7. Visas Pušu sarunas, vienošanās, sarakste un citas darbības attiecībā uz Līgumu noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas.
    8. Līgums ar tā pielikumu sastādīts latviešu valodā uz \_\_\_\_\_\_ lapām un parakstīts ar drošu elektronisko parakstu.
11. **PUŠU REKVIZĪTI UN PILNVAROTO PĀRSTĀVJU PARAKSTI**

|  |  |
| --- | --- |
| **LIAA:**  Latvijas Investīciju un attīstības aģentūra  Pērses iela 2, Rīga, LV-1442  PVN LV 90001739473  VK Rīgas norēķinu centrs  Valsts kase TRELLV22  Konts LV24TREL2120050280000  \_\_\_\_\_\_\_\_\_\_\_\_\_\_\_\_\_\_\_\_\_\_  Direktors Kaspars Rožkalns | **IZMITINĀTĀJS:**  \_\_\_\_\_\_\_\_\_\_\_\_\_  Reģistrācijas Nr.\_\_\_\_\_\_\_  Juridiskā adrese: \_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Amats, vārds, uzvārds |

ŠIS DOKUMENTS IR PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1. Eiropas Parlamenta un Padomes regula par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK. [↑](#footnote-ref-1)